Mikojan-Gurevitš MiG-31

MiG-31 (vene keeles МиГ-31, NATO koodnimega Foxhound) on Nõukogude Liidus lennuki MiG-25 baasil konstrueeritud ja siiani Venemaa relvastuses olev ülehelikiirusel lendav püüdurhävitaja, mis töötati välja 1970. aastatel ja mille prototüüp tõusis õhku 1975. aastal. 

NSV Liidu õhuvägede väeosadesse jõudsid esimesed lennukid 1981. aastal. Kokku on ehitatud 519 sellist lennukit..

Hävitaja kaalub 40 tonni ning on konstrueeritud lendamiseks suurtes kõrgustes lühiajaliselt kiirusega kuni 3000 km/h (Machi arv 2,83). Relvastuseta lennukit kasutatakse   luureülesannetel.

MiG-31 on relvastatud Gatling-tüüpi GŠ-6-23 automaatkahuriga (260 mürsku) ja 2 õhk-õhk-tüüpi raketti R-40 (NATO koodnimi AA-6 Acrid)  või 4 R-60 (NATO koodnimi AA-8 Aphid). Raketid kinnituvad püloonidele tiiva all, tavaliselt R-33 (NATO koodnimi AA-9 Amos).

Lennukid MiG-31 on tänapäevalgi (2025. a) Venemaa ja oli Kasahstani (kuni aastani 2020) relvastuses.

Viited
pisi|400px|MiG-31

Välislingid
 Delfi: Venemaa peatas lennud alla kukkunud hävitajaga MiG-31 Delfi, 19. november 2010. Hävitaja kukkus alla plaanilisel treeninglennul 60 kilomeetri kaugusel Bolšoje Savino lennuväljast kirdes.



Kategooria:Hävituslennukid
Kategooria:Nõukogude Liidu sõjalennukid
Kategooria:Venemaa sõjalennukid
Kategooria:Mikojan